തേർൽമിയർ ലേക്ക്സ് ദേശീയോദ്യാനം

കിഴക്കൻ ആസ്ത്രേലിയിലെ ന്യൂ സൗത്ത് വെയിൽസിലെ മക്കാർതർ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് തേർൽമിയർ ലേക്ക്സ് ദേശീയോദ്യാനം. സിഡ്നി സെൻട്രൽ ബിസിനസ്സ് ഡിസ്ട്രിക്റ്റിൽ നിന്നും തെക്കു-പടിഞ്ഞാറായി ഏകദേശം 70 കിലോമീറ്റർ ദൂരത്തായുള്ള ഈ ദേശീയോദ്യാനം 629 ഹെക്റ്റർ സ്ഥലത്തായി വ്യാപിച്ചുകിടക്കുന്നു. തേർൽമിയറിനു പടിഞ്ഞാറായാണിതിന്റെ സ്ഥാനം. ദേശീയോദ്യാനമാകുന്നതിനു മുൻപ് ഇതിനെ 1972 ൽ തേർൽമിയർ സ്റ്റേറ്റ് പാർക്കായാണ് വിജ്ഞാപനം ചെയ്തത്. ഗ്രേറ്റ് ബ്ലൂ മൗണ്ടൻസ് ഏരിയ എന്ന പേരിലുള്ള യുനസ്ക്കോയുടെ ലോകപൈതൃകസ്ഥലത്തിലെ 8 സംരക്ഷിതപ്രദേശങ്ങളിലൊന്നായി ഈ ദേശീയോദ്യാനത്തെ 2000 ൽ ചേർത്തു. ലോകപൈതൃകസ്ഥലത്തിലുള്ള 8 സംരക്ഷിതപ്രദേശങ്ങളിൽ ഏറ്റവും ചെറുതും ഏറ്റവും തെക്കു-കിഴക്കുള്ളതുമായ ദേശീയോദ്യാനമാണ് തേർൽമിയർ ലേക്ക്സ് ദേശീയോദ്യാനം. ഇതും കാണുക ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ അവലംബം